తేజస్విని పండిట్

తేజస్విని పండిట్ (జననం 1986 మే 23) మరాఠీ సినిమా, టెలివిజన్ రంగాలకు చెందిన భారతీయ నటి. ఆమె కేదార్ షిండే దర్శకత్వం వహించిన అగా బాయి అరేచా(2004)తో అరంగేట్రం చేసింది. స్టార్ ప్రవా(Star Pravah)లో ప్రసారమైన తుజా నీ మజా ఘర్ శ్రీమంతచాతో ఆమె టెలివిజన్‌లోకి అడుగుపెట్టింది. ఆమె మీ సింధుతాయ్ సప్కాల్(2010), తూ హి రే(2015), యే రే యే రే పైసా(2018) చిత్రాలలో ప్రధాన పాత్రలు పోషించింది. ఓటీటీలో 100 డేస్‌ అనే వెబ్‌ సిరీస్‌లో కూడా నటించిన ఆమె మరాఠీ చిత్ర పరిశ్రమలో మంచి గుర్తింపు తెచ్చుకుంది.

రామాయణం ఆధారంగా 2023లో విడుదలైన పాన్‌ ఇండియా సినిమా ఆదిపురుష్‌ లో శూర్పణఖగా చేసి ఆమె మరింత గుర్తింపు పొందింది.

కెరీర్ 
కేదార్ షిండే దర్శకత్వం వహించిన అగా బాయి అరేచాలో ఆమె నెగిటివ్ రోల్ పోషించింది. ఆమె గైర్ చిత్రంలో కూడా నటించింది. ఆమె తదుపరి చిత్రం సింధుతాయ్ సప్కల్ చిత్రంలో టైటిల్ రోల్ ప్లే చేసింది. ఆమె 2013లో విడుదలైన ముక్తి చిత్రం రైతు ఆత్మహత్యల ఆధారంగా రూపొందించబడింది. ఆమె ఆ తరువాత దర్శకుడు సంజయ్ జాదవ్ చిత్రం తు హి రేలో స్వప్నిల్ జోషి, సాయి తమ్‌హంకర్‌లతో కలిసి నటించింది.

వ్యక్తిగత జీవితం 
ఆమె తన సన్నిహితుడు భూషణ్ బోప్చేని 2012 డిసెంబరు 16న వివాహం గోండియాలో చేసుకుంది. భూషణ్ పారిశ్రామికవేత్త రామేశ్వర్ రూప్‌చంద్ బోప్చే కుమారుడు. కొంత కాలం తర్వాత వారు విడిపోయారు.

అవార్డులు

మూలాలు 
1986 జననాలు
మరాఠీ సినిమా నటీమణులు
భారతీయ సినిమా నటీమణులు
భారతీయ టెలివిజన్ నటీమణులు